tartuNLP/wikipedia-smugri-20251201 huggingface dataset:
Iver Tildheim Andersen

Iver Tildheim Andersen (sündinud 29. septembril 2000) on Norra murdmaasuusataja.
Rustad IL-i esindav Andersen osales juunioride võistlustel 2020. aastani. Ta tuli 2017. ja 2018. aastal Norra juunioride meistriks 10 km sõidus (vabas tehnikas). 2019. aasta juunioride suusatamise maailmameistrivõistlustel Lahtis võitis ta 10 km sõidus (vabas tehnikas) pronksmedali. 30 km ühisstardist sõidus sai ta 11. ja teatevõistluses neljanda koha, järgmisel aastal võitis ta Oberwiesenthalis toimunud juunioride MM-il 30 km ühisstardiga sõidus kuldmedali ja saavutas teatesõidus kümnenda koha. U23 MM-il 2021. aasta veebruaris Vuokattis võitis ta 15 km vabasuusatamises pronksmedali. Hooaja 2021-22 alguses startis ta esimest korda Skandinaavia võistlustel Beitostølenis, kus sai 15 km klassikas 25. ja 15 km vabatehnikas 24. koha. 
2022. aasta U23 maailmameistrivõistlustel Lygnas tuli ta kaheksandaks 15 km klassikasõidus ja sai esimesed maailma karikasarja punktid MK-debüüdil 2022. aasta märtsis Oslos, saavutades 50 km ühisstardist sõidus 24. koha. Esimese maailma karikasarja etapi võitis ta 2022. aasta detsembris Norras Lillehammeris 10 km distantsil (vabas tehnikas). 
Välislingid.
[[Kategooria:Norra murdmaasuusatajad]]
[[Kategooria:Sündinud 2000]]
Läik-punalehik

Läik-punalehik ("Entoloma rhodopolium") on punalehikuliste sugukonda punalehiku perekonda kuuluv seeneliik.
Kevad-punalehik

Kevad-punalehik ("Entoloma vernum") on punalehikuliste sugukonda punalehiku perekonda kuuluv seeneliik.
Sarnaneb aprilli-punalehikule, mis aga on jässakama jalaga ja tõenäoliselt Eestis ei kasva.
Kolárovo

Kolárovo (kuni 1948. aastani Guta, ungari keeles "Gúta") on linn Slovakkias Nitra maakonnas Komárno ringkonnas.
Geograafiline asend.
Kolárovo asub Kesk-Doonau madalikul Váhi jõe ääres, Ungari piirist ligi 18 km kaugusel.
Ajalugu.
Asulat on esmamainitud 1268. aastal. 1551. aastal on Guta ürikutes esimest korda linnaks nimetatud. Türgi väed rüüstasid linna 1573. ja 1669. aastal. 1848. aastal süütasid linna taganevad Austria väed.
1948. aastal anti Gutale slovaki kirjaniku, poliitiku ja vaimuliku Ján Kollári auks uueks nimeks Kolárovo.
Rahvastik.
Slovakkia 2021. aasta rahvaloenduse andmetel oli Kolárovo elanikest ungarlasi 74,15%, slovakke 20,36%, tšehhe 0,43% ja mustlasi 0,33%. Rahvus oli teadmata 4,35%-l elanikest.
Astmehulk

Astmehulk ehk potentshulk on matemaatikas hulk, mis koosneb antud hulga formula_1 kõigist alamhulkadest (kaasa arvatud tühi hulk ja hulk formula_1 ise). 
Zermelo-Fraenkeli aksiomaatikas postuleerib astmehulga olemasolu astmehulga aksioom, mille järgi igal hulgal on olemas astmehulk. 
Hulga formula_1 astmehulka tähistatakse kujul , , formula_4, formula_5 või . Tähis tähistab õigupoolest hulka, mille elemendid on kõik funktsioonid hulgast formula_1 mõnda kahe elemendiga hulka (näiteks formula_7); seda kasutatakse sellepärast, et hulga formula_1 astmehulk on selle funktsioonide hulgaga võrdvõimas.
Näide.
Kui formula_1 on hulk formula_10, siis kõik formula_1-i alamhulgad on:
Seega on hulga formula_1 astmehulk formula_23
Omadused.
Kui formula_1 on lõplik hulk võimsusega formula_25 (hulga formula_1 elementide arv on formula_27), siis on hulga formula_1 kõigi alamhulkade arv formula_29.
Cantori diagonaaltõestus näitab, et hulga astmehulk (olgu hulk lõpmatu või mitte) on alati suurema võimsusega kui hulk ise, mis tähendab, et astmehulk on alati suurem kui hulk ise.
Hulga formula_1 astmehulk koos ühendi, ühisosa ja täiendi tehetega on algeline näide Boole'i algebrast.
Seos indikaatorfunktsiooniga.
Indikaatorfunktsioon hulga formula_1 alamhulga formula_32 puhul on funktsioon hulgast formula_1 kahe elemendiga hulka formula_7, mida tähistatakse kui formula_35. Selline funktsioon näitab seda, kas hulga formula_1 element kuulub alamhulka formula_32 või mitte. Kui hulga formula_1 element formula_39 kuulub alamhulka formula_32, siis formula_41, ning muul juhul formula_42. Iga hulga formula_1 alamhulga formula_32 puhul eksisteerib indikaatorfunktsioon formula_45. Kirjapilt formula_46 tähistab hulgateoorias hulka, mis sisaldab kõiki funktsioone hulgast formula_47 hulka formula_48. Hulk formula_49, mis koosneb seega igast funktsioonist hulgast formula_1 hulka formula_7, koosneb kõigi hulga formula_1 alamhulkade indikaatorfunktsioonidest. Teisisõnu on formula_49 vastavuses ehk bijektiivne astmehulgaga formula_4. Kuna iga element hulgast formula_1 vastab kas arvule formula_42 või formula_57 mistahes funktsiooni puhul hulgast formula_49, omab see funktsioonide hulk võimsust formula_59. Kuna arv formula_60 võib olla hulgateoorias defineeritud kui formula_7 (näiteks von Neumanni ordinaalarvude puhul), kirjutatakse formula_4 ka kui formula_63. Seega on samuti tõene, etformula_64.
Kobar-metskõrges

Kobar-metskõrges ("Gymnopus confluens") on šampinjonilaadsete seltsi kuuluv liik seeni.
Kamperriisikas

Kamperriisikas ("Lactarius camphoratus") on pilvikuliste sugukonda riisika perekonda kuuluv seeneliik.
Talle sarnasteks liikideks on männiriisikas ja lutikariisikas.
Valitud Eesti aasta seeneks 2024.
Lõikumatu ühend

Matemaatikas on lõikumatu ühend kahe hulga formula_1 ja formula_2 vahel moodustatav ühend, sageli märgitud kui formula_3 mis koosneb nende kahe hulga elementidest, ning elemendid on indekseeritud (ehk sildistatud) vastavalt sellele, millisest hulgast element pärineb. Seega, kui sama element on olemas nii hulgas formula_1 kui ka formula_2, ilmub see lõikumatus ühendis kaks korda, kahe erineva sildi all.
Kahe hulga formula_1 ja formula_2 lõikumatu ühend on kirjutatud infiks kirjapildiga kui formula_8. Mõned autorid kasutavad alternatiivset kirjapilti formula_9 or formula_10 (ja vastavalt formula_11 ja formula_12).
Mõnikord kasutatakse kirjapilti
formula_13
selleks, et märkida hulkade kogumi lõikumatut ühendit. Kahe hulga lõikumatu ühendi puhul kasutatakse ka kirjapilti formula_14. Neid kirjapilte kasutatakse viitamaks sellele, et ühe kogumi lõikumatu ühendi võimsus on selle kogumi hulkade kõigi võimsuste summa.
Näide.
Kui on ette antud hulgad formula_15 ja formula_16 on võimalik hulkade elemendid indekseerida vastavalt sellele, millisest hulgast elemendid pärinevad. Selleks moodustame järgmised hulgad:
formula_17
kus teine element igas paaris vastab algse hulga alamindeksile. Lõikumatu ühendi formula_18 saab siis arvutada nõnda:
formula_19
Tellimuskinnitus

Tellimuskinnitus (ingl.k. "order confirmation") on dokument, mille tarnija saadab kliendile vastusena selle poolt esitatud ostutellimusele, aktsepteerides tellimuse täitmist kooskõlas ostutellimuses esitatud tingimustega või tehes nendes vajadusel teatud muudatusi. 
Tellimuskinnituse saatmisega antakse ostjale teada, et ostutellimus on kohale jõudnud ja see täidetakse soovitud või muudetud tingimustel. Ostjal tuleks olla tähelepanelik, sest sageli ei sisalda tellimuskinnitus mitte ainult toote hindu, tarneaega ning tarneviisi kinnitust, vaid ka teatud lisatingimusi. Kui pole võimalik kõiki soovitud tingimusi (tarnetähtaeg jms) täita, märgitakse sellised hälbed tellimuskinnitusele. Kui tellimuskinnitus sisaldab teistsugust infot, kui oli tellimusel, oleks vaja, et ostja selle omakorda aktsepteeriks. Tellimused ja tellimuse kinnitused tuleb hilisemate arusaamatuste vältimiseks arhiveerida. Üldjuhul piisab nende arhiveerimisest elektroonsel kujul.
Tarneteatis

Tarneteatis (ingl.k. "Advanced Shipping Notice; ASN)" on kirjalik teavitus peatselt toimuvast tarnest, mis saadetakse saajale elektroonselt enne kaubasaadetise kohalejõudmist. Dokument sisaldab üksikasjalikku infot tarnitavate toodete ja nende koguste, samuti vedaja, lähetamise aja ja veose eeldatava saabumisaja kohta.
Großmugl

Großmugl on vald ("Marktgemeinde") Austrias Alam-Austria liidumaal Korneuburgi ringkonnas. See asub Alam-Austria Weinvierteli piirkonnas u. 15 km Stockeraust põhja pool. 29,91 % valla territooriumist on kaetud metsaga.
Hiiglaslik tumulus.
Küla nimi tähendab sõna-sõnalt "suurt järsku küngast" ja viitab lähedalasuvale tumulusele (kohalikult tuntud kui "Leeberg"), mille püstitasid arvatavasti Kalenderbergi kultuuri inimesed, arvatavasti umbes 600.-500. aastal eKr. See oli Hallstatti kultuuri kirdeosa alarühm, mille elatustase oli üldiselt mõnevõrra vaesem kui teistel Hallstatti idapoolse kultuuripiirkonna samaaegselt eksisteerinud alarühmadel.
55 m läbimõõduga ja 16 m kõrgusega Leeberg on Kesk-Euroopa suurim künkkalm. Erosiooni arvesse võttes võib selle esialgseks kõrguseks hinnata 18–20 m ja aluse läbimõõduks u. 70 m. Oma ebatavalise suuruse tõttu on see ilmselt trotsinud hauaröövleid ja ka "amatöörarheoloogide" hiljutisi jõupingutusi. Kuigi on väljaspool kahtlust, et see tohutu tumulus peab olema võimsa kohaliku pealiku matmispaik, pole Leebergi teaduslikult tõsiselt uuritud.
Großmugl avas püsiva tähekõnni installatsiooni, mis on ette nähtud astronoomilisteks vaatlusteks palja silmaga. Großmugli tähekõnni kujundas Project Nightflight ja see ehitati tihedas koostöös Großmugli vallaga.
Großrußbach

Großrußbach on vald ("Marktgemeinde") Austrias Alam-Austria liidumaal Korneuburgi ringkonnas.
See asub Alam-Austria "Weinvierteli" piirkonnas u. 17 km Korneuburgist põhja pool. U. 14,2 % valla territooriumist on kaetud metsaga.
Otsekulu

Otsekulu (ingl.k. "direct cost") on kulu, mis on tekkinud ressursside kasutamisest mingi kindla toimingu teostamisel. Tüüpilised otsekulud on tööjõukulud, materjalikulud, soetuskulud ja ostetud teenuste kulud. Otsekulud tekivad alati tootmis-, ostu-, müügi-, transpordi- ja laoprotsessides ja neid saab suunata üldjuhul otse sobivale kulukandjale. Kulukandjaiks võivad olla ressursid, mille kasutamise tulemusel kulud tekkisid ja tegevused, tooted või teenused, mille tarvis ressursse kulutati.
Kaudne kulu

Kaudne kulu ehk kaudkulu  (ingl.k. "indirect cost") on kulu, mis on seotud toimingute ja toodetega kaudselt. Üldjuhul jaotatakse need toodetele ja teenustele võrdselt ühiku järgi ja/või võrdeliselt toimingute otsekulude suurustega. Suurema otsekuluga kulukandja saab ka suurema kaudse kulu. Kaudkuludel puudub sageli vahetu seos kulukandjaga ja nende suunamine otse kulukandjale pole alati põhjendatud. Tüüpilised kaudsed kulud on näiteks masinate, seadmete ja tööriistade kulud ning juhtimise ja administreerimise kulud. Kaudsed kulud on kulud, mis jääksid justkui üle pärast seda, kui otsekulud on seotud kindlate toodete ja teenustega.
Hagenbrunn

Hagenbrunn on vald ("Marktgemeinde") Austrias Alam-Austria liidumaal Korneuburgi ringkonnas.
See asub Alam-Austria "Weinvierteli" piirkonnas Bisambergist põhja pool. U. 4,41 % valla territooriumist on kaetud metsaga.
Harmannsdorf

Harmannsdorf on vald ("Marktgemeinde") Austrias Alam-Austria liidumaal Korneuburgi ringkonnas.
See asub Alam-Austria "Weinvierteli" piirkonnas u. 5 km Korneuburgist põhja pool. U. 27,59 % valla territooriumist on metsaga kaetud.
Mary Quant

Dame Barbara Mary Quant (11. veebruar 1930 – 13. aprill 2023) oli briti moekunstnik ja -ikoon. Ta mängis juhtivat rolli Londonis sündinud "mod"i subkultuuri ja noortemoe ning svingivate kuuekümnendate arendamises. Ta on üks miniseeliku ja "hotpants"`i loojatest. Tema kohta on öeldud, et ta on üks kolmest õigel ajal õiges kohas sündinud kaasaja talendikast mojeloojast, teised kaks olevat Coco Chanel ja Christian Dior.
Hausleiten

Hausleiten on vald ("Marktgemeinde") Austrias Alam-Austria liidumaal Korneuburgi ringkonnas.
See asub Alam-Austria "Weinvierteli" piirkonnas. U. 14,26 % valla territooriumist on kaetud metsaga.
Kogukulu

Kogukulu (ingl. k. "total cost") on püsiv- ja muutuvkulude summa ehk summa muutuvkuludest ja põhjendatud proportsioonis püsivkuludest. Toote või teenuse kogukulud on summa tootmiskuludest, logistika- ja müügi- ning tegevus- ja halduskuludest.
Langenzersdorf

Langenzersdorf on vald ("Marktgemeinde") Austrias Alam-Austria liidumaal Korneuburgi ringkonnas.
Üldkulu

Üldkulu (ingl.k. "overhead cost") on enamasti kaudne kulu, mis on põhjustatud ettevõttes tootmise ja teenuste osutamise juhtimisest. Üldkulusid on töömahukas siduda otseselt valmistatud toodete ja osutavate teenustega, mistõttu on saanud tavaks, et traditsioonilises kuluarvestuses jaotatakse need otsekuludele enamasti teatud lihtsustatud põhimõtete järgi. Tüüpilised üldkulude osakulud on näiteks ettevõtte juhtimiskulud, raamatupidamise, sekretariaadi, majandushalduse jms kulud.
Ostukulu

Ostukulu (ingl.k. "purchase cost") on hanke- ja/või ostutööga seotud kulu, mis hõlmab tarnijate ja toodete turu kaardistamise kulusid, päringute koostamise, pakkumuste analüüsimise ja tarnija valiku kulusid, tarnijate hindamise kulusid ja igapäevase ostutegevuse kulusid (välja arvatud tellimiskulud). Eristatakse strateegilise, taktikalise ja operatiivse ostutöö kulusid.
Kaotatud müügi kulu

Kaotatud müügi kulu "(ingl.k. cost of lost sales)" on alternatiivkulu, laodefitsiidi või hilinenud pakkumise/tarne tõttu mittemüüdud kaubast saamata jäänud müügitulu. Enamasti on selle põhjuseks  toote puudumine müügilt (varude lõppemine). Müük kaotatakse ka juhul, kui toote või teenuse ebapiisav kvaliteet ei rahulda klienti.
Puudumiskulu

Puudumiskulu (ingl.k. "stockout cost)" on alternatiivkulu, ehk saamata jäänud tulu, mis on põhjustatud varude lõppemisest ja tegemata müügist. Nõudlus eksisteerib, kuid seda pole võimalik rahuldada toodete müügilt puudumise tõttu. Hulgi- ja jaekaubanduses võivad olla puudumiskulud märkimisväärsed ja kajastuvad reeglina potentsiaalselt võimalikust kasumist väiksemas kasumis.
Veakulu

Veakulu "(ingl. k.error cost)" on lisanduv, mitteplaneeritud kulu, mis tekib vajadusest heastada tekkinud viga. Veakuluks tootmises loetakse materjali kao ja ümbertegemise kulusid praagi tõttu, samuti igasuguseid kulusid seoses sellega, et esimesel korral ei tehtud kohe õigesti ja mingi toote viga tuleb parandada. Logistikas mõeldakse veakulude all täiendavaid kulusid transpordis, laonduses, klienditeeninduses ja teistes logistikavaldkondades, mis on seotud täiendavate toimingutega logistilise teenindamise vigade ja hälvete heastamiseks.
Lockerbie

Lockerbie (gaeli: Locarbaidh) on linn Šotimaa edelaosas Dumfries and Galloway omavalitsuses. 
See asub umbes 120 km kaugusel Glasgowst ja 25 km Inglismaa piirist. 2001. aasta rahvaloenduse andmetel elas seal 4009 inimest. Linn sattus rahvusvahelise tähelepanu alla 1988. aasta detsembris, kui Pan Am lend 103 rusud kukkusid pärast lennuki pardal toimunud pommiplahvatust linna ning tapsid 11 elanikku. Sündmus sai linna järgi nimeks Lockerbie pommitamine või Lockerbie katastroof.
Tagastuskulu

Tagastuskulu (ingl.k. "returns processing cost") on kogukulu, mis on põhjustatud kaupade tagastamisest lattu erinevatel põhjustel. Tüüpiliselt võivad olla tagastuskulu elementideks veokulu, lattu vastuvõtmise kulu, vea diagnoosimise kulu, remondikulu, puudujäägist põhjustatud kulu, pakendikulu, toote asendamise kulu, logistika administreerimiskulu jms.
Tellimiskulu

Tellimiskulu (ingl.k."ordering cost") on põhjustatud varude haldamise, ostutellimuste planeerimise, vormistamise, edastamise ja täitmise jälgimise ümber tehtavast tööst. Tellimuskulu osakuluks on ka saadetise mahalaadimise, lattu vastuvõtmise ja hoiukohale paigutamise kulu. Tellimiskulusid väljendatakse kuluna ostutellimuse  artiklirea kohta.
Vastuvõtukontrollimise kulu

Vastuvõtukontrollimise kulu (ingl.k. "inspection cost") on laos kaubasaadetiste lattu vastuvõtmisega tekkiv kulu. See on põhjustatud saabunud toodete laoartiklite ja koguste tuvastamisest, realiseerimistähtaegade, partii- või seerianumbrite ning võimalike kahjustuste tuvastamisest. Tellimiskulu pole võimalik arvutada ilma toote artiklirea vastuvõtmiskulu määra teadmata.
Säilituskulu

Säilituskulu "("ingl.k. "inventory carrying cost)" on ladustatava kaubaga seotud kogukulu. Need on põhjustatud ressurssidest, mis on seotud ostetud kaubaga ja muutujatest, mis võivad avaldada kahjulikku mõju hoiustatava kauba väärtusele. Säilituskulu elementideks on kauba hoiustamise kulu, inventuuride läbiviimise kulu, kaubavaru kapitalikulu (intressikulu), kaubavaru hoidmise riskikulu (kauba kindlustamine, vigastamine, kahjustamine, hävimine, aegumine, kadu erinevatel põhjustel jms)
Tellimuse töötlemise kulu

Tellimuse töötlemise kulu  (ingl.k. "order processing cost") on müügitellimuste töötlemise kulu, mis koosneb tavaliselt järgmistest osakuludest: müügitellimuste vastuvõtu, sisestamise ja edasiste toimingute kulud, krediidikontrolli kulud, saatedokumentide vormistamise kulud, arvete väljastamise kulud ja sissehelistamiskeskuse kulud.
Nurjatu probleem

Nurjatu probleem (inglise keeles "wicked problem") on poliitika probleem, millel on väga palju erinevaid tahke ja lähenemisviise, mis muudab hea ja kõiki asjaolusid arvestava poliitika väljatöötamise väga keeruliseks. Nurjatute probleemidega tegelemine nõuab mitmete organisatsioonide koostööd ja erinevate valdkondade poliitikate integreerimist. 
Üheks tänapäeva nurjatuks probleemiks saab pidada kliimakriisi. Lisaks tegeletakse tänapäeval ka bioloogilise mitmekesisuse vähenemisega ja prügi probleemiga.
Raudne kolmnurk

Raudne kolmnurk (inglise keeles "iron triangle") on poliitikate mõjutamiseks välja kujunenud liit poliitikute, ametnike ja huvigruppide vahel, mille eesmärk on edendada kindla grupi erihuvisid avaliku huvi arvelt. Mõistet hakati kasutama USA poliitikas, kuid on nüüdseks levinud juba laialdasemalt.
Afantaasia

Afantaasia (vanakreeka k: "ἀ-" 'ilma' ja "φαντασία" 'kujutlus') on neurokognitiivne eripära, mida iseloomustab võimetus luua mõttes kujutluspilte. Teisisõnu on see pildilise kujutlusvõime puudumine. 
Afantaasiaga inimene ei suuda kujutleda midagi, mida ta parajasti reaalselt ei näe.
Seisundit kirjeldas esimesena Francis Galton 19. sajandil , ent vastava erialatermini pakkus välja Adam Zeman koos kolleegidega alles 2015. aastal.
Afantaasia on harvaesinev neuroloogiline fenomen; seda ei peeta haiguslikuks seisundiks, vaid neuroloogilise variatsiooni ilminguks: suurem osa afantaasiaga inimesi elab tavapärast ja täisväärtuslikku elu.
Sereď

Sereď (kuni 1954. aastani Sered, ungari keeles "Szered", saksa keeles "Sereth") on linn Slovakkias Trnava maakonnas Galanta ringkonnas.
Geograafiline asend.
Sereď asub Kesk-Doonau madalikul Váhi jõe ääres, Trnavast ligi 15 km kagus ja Bratislavast umbes 50 km idakirdes.
Ajalugu.
Asulat on esmamainitud 1313. aastal ("Zereth"). Sereďit läbis Budast Prahasse kulgev kaubatee. Seal korraldati kuulsaid Sereďi veise- ja teraviljalaatu. Raudteeühenduse sai Sereď 1846. aastal. 1845. aastal rajati suhkrubabrik. 1950. aastal toodi Bratislavast Sereďisse üle Huberti vahuveini tootmine. Sotsialismi ajal toodeti Sereďis ka niklit.
Rahvastik.
Slovakkia 2021. aasta rahvaloenduse andmetel oli Sereďi elanikest slovakke 91,38%, ungarlasi 0,94% ja tšehhe 0,57%. Rahvus oli teadmata 6,54%-l elanikest.
Ülalt alla poliitika rakendamine

Ülalt alla poliitika rakendamine (inglise keeles "top-down policy implementation") on poliitika rakendamise viis, mis keskendub poliitika eesmärkide ja väljundite võimalikult täpsele täitmisele. See tähendab, et jälgitakse ja hinnatakse millisel määral täidetakse poliitikas seadistatud eesmärke pikema perioodi jooksul. Ülalt alla rakendamise viisi on kritiseeritud selle keskendumises administratiivsele poolele ning kohaliku konteksti ja toimijate mittearvestamises.
Leitzersdorf

Leitzersdorf on vald ("Gemeinde") Austrias Alam-Austria liidumaal Korneuburgi ringkonnas.
Add MS 11848

Käsikiri Add MS 11848 on Briti Raamatukogus asuv 9. sajandist pärinev käsikirjaline ladinakeelne illumineeritud evangeliaar, loodud Toursis. Juveliirses käites käsikiri sisaldab Vulgata nelja evangeeliumi tekste ja lisaks Hieronymuse kirja paavst Damasusele, Caesarea Eusebiuse kirja Carpianusele ja kaanonitahvleid.
Kirjeldus.
Tekst.
Raamat koosneb 219 säilinud pärgamendilehest mõõdus umbes 330 × 230 mm. Tekst on kirjutatud pärgamendile karolingide minusklis, esiletõstekirjadena on kasutatud rooma kapitaali, rustikat ja untsiaali. Tekstivälja suurus on 205 × 127 mm. Igale evangeeliumile eelneb eessõna ja peatükkide loetelu. Varauusajal, võimalik, et ajavahemikus 1675–1749 on köite lõppu lisatud aasta pühakirjalugemiste tabel. Selle järele on köidetud Karolingide ajast pärinev peatükkide algussõnade nimistu ja sõnavõrgu taoline illustratsioon.
Pildid.
Käsikiri on Toursi skriptooriumis loodud evangeliaaridest vanim, kust võib leida evangelistide portreed. 2004. aastal analüüsiti evangeliaari miniatuure ning tehti kindlaks, et neil pole värvina üldse kasutatud lasuriidist tehtud pigmenti, vaid miniatuuridel on kasutatud indigot ja eri hinnalisuses anorgaanilisi värvaineid.
Köide.
9. sajandist pärineb käsikirja luksusköide, mille kujundust on 14. ja 19. sajandil muudetud. Raamatut ümbritsevad puukaaned on kaetud hõbekattega, millel on Kristus auhiilguses esikaanel ja Agnus Dei tagakaanel. Nurkades on 14. sajandist pärinevad Limogesi emailis evangelistide sümboleid kandvad plaadid, millest on säilinud vaid kaks, Johannese kotkas ja Luukase härg. 19. sajandil vahetati välja kaanel olevad vääriskivid. 
Ajaloost.
Koodeks kirjutati Toursi Püha Martini kloostris aastail 820–830 Alkuini mantlipärija abt Fridugisuse ajal. Kuni 18. sajandini pole täpselt teada, kus raamat asus. Raamatu esimesel lehel on omaniku tempel, mis viitab 18. sajandi Stockholmi Venemaa saadikule krahv Suchtelanile. 19. sajandi algul kuulus käsikiri lord Strangfordile, 1831. aasta augustis müüdi see oksjonil Lichfieldi piiskopile Samuel Butlerile, kust see jõudis koos tema ülejäänud käsikirjakoguga Briti Raamatukokku.
Leobendorf

Leobendorf on vald ("Marktgemeinde") Austrias Alam-Austria liidumaal Korneuburgi ringkonnas.
Leobendorf asub Alam-Austria Weinvierteli piirkonnas. Umbes 19% valla territooriumist on metsaga kaetud.
Ajalugu.
Leobendorfi on ürikus esmamainitud 1142. aastal. Leobendorfi ajalugu on tihedalt seotud Kreuzensteini lossi ja isandkonnaga. Leobendorfi kihelkond asutati 11. sajandi keskpaigas ja oli Kreuzensteini-Bisambergi piirkonna Formbachide territooriumi idaosa emakihelkond. 1260. aastal andis Böömimaa kuningas Otakar II patrooniõiguse Saksa ordule üle.
Vebjørn Sørum

Vebjørn Sørum (sündinud 11. augustil 1998 Gjøvikis) on Norra laskesuusataja.
Vebjørn Sørum tuli laskesuusatamises võistkondlikult 2017. aasta juunioride maailmameistriks, kui võitis Brezno-Osrblies kuldmedali koos Sivert Guttorm Bakkeni ja Jorgen Brendengen Krogsaetteriga. 
Alates 2018. aastast osales ta IBU karikasarjas, kus saavutas Idres oma esimese esikümne koha. 2019. aasta laskesuusatamise juunioride maailmameistrivõistlustel, mis toimusid taas Brezno-Osrblies, võitis ta sprindis ja jälitussõidus kulla. Varsti pärast seda võitis ta 2019. aasta laskesuusatamise juunioride Euroopa meistrivõistlustel individuaalvõistluse hõbeda ning koos Hilde Fosse, Randi Sollid Nordvangi ja Sivert Guttorm Bakkeniga segateatesõidus. 2020. aasta laskesuusatamise juunioride maailmameistrivõistlustel Lenzerheides võitis ta veel kaks medalit eraldisõidus hõbeda ja sprindis kulla. Kohe pärast seda võitis ta IBU karikasarja Martello etapil supersprindi, edestades sakslast Simon Schemppi.
2023. aasta EM-il Lenzerheides võitis ta sprindis hõbeda, jälitussõidus ja segateatejooksus kulla (koos Maren Kirkeeide, Karoline Erdali ja Erlend Bjoentegaardiga. IBU karikasarja üldarvestuses saavutas 3. koha. Vendade Bøde ja Laegreidi positiivsed koroonatestid andsod Sørumile võimaluse osaleda 2022–2023 hooaja maailma karikasarja kahel viimasel etapil Östersundis ja Oslos. Pärast eraldistardi 45. kohta oli tal au liituda teatesõidus võistleva Norra nelikuga. Sellel korral tegi ta suurepärase esituse ja võitis koos Endre Strømsheimi, Johannes Dale'i ja Vetle Christianseniga, tõustes esimest korda MK-poodiumile.
Välislingid.
[[Kategooria:Norra laskesuusatajad]]
[[Kategooria:Sündinud 1998]]
Szymon Szynkowski vel Sęk

Szymon Andrzej Szynkowski vel Sęk (sündinud 24. novembril 1982 Poznańis) on Poola poliitik, seimi liige (VIII, IX ja X ametiaeg). 
Aastatel 2018–2022 oli ta Poola asevälisminister, kes vastutas Poola diasporaa, Euroopa poliitika ja avalikkuse eest. 13. oktoobrist 2022 kuni 27. novembrini 2023 oli ta Poola Euroopa Liidu asjade minister ja 27. novembrist 2023 kuni 13. detsembrini 2023 Poola välisminister Mateusz Morawiecki valitsuses.
Ta on lõpetanud 2006. aastal Poznańis Adam Mickiewiczi ülikooli rahvusvaheliste suhete erialal. Aastatel 2003–2004 õppis ta Osnabrücki ülikoolis (Alam-Saksi liidumaal).
Aastatel 2006–2015 töötas ta Poznańi linnanõunikuna. Ta on olnud kohaliku mõttekoja Project Poznań asutaja ja president (2012–2016). Aastatel 2015–2016 oli ta Poznańi delegaat Poola Linnade Ühenduse juhatuses.
Aastatel 2004–2015 töötas ta Euroopa Parlamendi liikmete Jacek Tomczaki, Marcin Libicki, Konrad Szymański ja Ryszard Czarnecki assistendina.
2015. aastal valiti ta Poola seimi liikmeks (sai 8676 häält) ning valiti sinna tagasi 2019. aastal (24 233 häält) ja 2023. aastal (juhtis kohaliku õiguse ja õiguse nimekirja, sai 45 167 häält). Varem oli ta Euroopa Liidu ja väliskomisjoni parlamendikomisjoni liige. Ta juhtis ka Poola-Saksamaa parlamendirühma. 
1. juunil 2018 nimetati ta välisministeeriumi välispoola kogukonna, Euroopa poliitika ja avaliku diplomaatia riigisekretäriks.
2020. aasta juulis kutsus ta Poola valitsuse nimel välja Saksamaa asjuri seoses Saksamaa meedias ilmunud artiklitega, mis kasutasid manipuleerimist ja tekitasid selge mulje ühe kandidaadi eelistamisest valimistel, viidates tajutavale eelarvamusele Rafał Trzaskowski kasuks Andrzej Duda suhtes. 2021. aasta oktoobris kutsus ta Belgia suursaadiku välja, et väljendada "pahakspanu ja nördimust" pärast seda, kui Belgia peaminister Alexander De Croo süüdistas Poolat "tulega mängimises" süvenevas vaidluses Euroopa Komisjoniga õigusriigi põhimõtete üle.
Pärast seda, kui Euroopa Parlament võttis 25. oktoobril 2023 vastu Euroopa Parlamendi põhiseaduskomisjoni aruande ELi aluslepingute muutmise ettepanekute kohta (kiideti heaks 305 poolt- ja 276 vastuhäälega, erapooletuid oli 29), tegi ta jõupingutusi, et ehitada EL-i liikmesriikide koalitsioon sellisel kujul lepingumuudatuste vastu, ning külastas sellega seoses mitmeid Euroopa pealinnu, sealhulgas Kopenhaagenit, Prahat, Bratislavat, Vilniust, Riiat ja Budapesti.
Ta oli 27. novembrist 2023 kuni 13. detsembrini 2023 Poola välisminister.
Evert Grünvald

Evert Grünvald (sündinud 6. aprillil 2001 Tallinnas) on Eesti jalgpallur (väravavaht), kes mängib Eesti Premium liiga klubis Tallinna FC Flora.
Koondisekarjäär.
Grünvald on mänginud U21 koondises ühe mängu.
Karjääri statistika.
Klubi.
"Uuendatud seisuga 9. detsember 2023"
Yasemin Can

Yasemin Can (sünninimega Vivian Jemutai; sündinud 11. detsembril 1996 Nairobis) on Keenia päritolu Türgi kergejõustiklane, pikamaajooksja.
Can on esindanud Türgit alates 2016. aastast. Euroopa meistrivõistlustel Amsterdamis tuli ta Euroopa meistriks nii 5000 meetri kui ka 10 000 meetri jooksus. Olümpiamängudel Rio de Janeiros püstitas ta 10 000 meetri jooksus Euroopa U23 vanuseklassi rekordi 30.26,41 ja sai 7. koha. 5000 meetri jooksus oli ta kuues.
2017. aasta Euroopa sisemeistrivõistlustel Belgradis võitis ta 3000 meetri jooksus Laura Muiri järel hõbemedali. U23 vanuseklassi meistrivõistlustel Bydgoszczis võitis ta nii 5000 meetri kui ka 10 000 meetri jooksus võistluste rekordiga kuldmedali.
2018. aasta Euroopa meistrivõistlustel Berliinis võitis ta 5000 meetri jooksus Sifan Hassani ja Eilish McColgani järel pronksmedali.
2022. aasta Euroopa meistrivõistlustel Münchenis võitis ta kuldmedali nii 10 000 meetri jooksus ja hõbemedali 5000 meetri jooksus.
Kehapositiivsus

Kehapositiivsus on sotsiaalne liikumine, mille eesmärgiks on väärtustada inimest olenemata sellest, milline on tema keha, välimus, sugu ja muud füüsilised omadused ja võimed. Kehapositiivsus julgustab inimesi vabanema ühiskonnas levinud kehakuvandiga seotud standarditest ja negatiivsetest hoiakutest ning innustab hoolitsema oma vaimse ja füüsilise tervise eest tervikuna, mitte üksnes välimusele keskendudes.
Kehapositiivsus sai alguse 1960. aastatel, kui tekkis vastuliikumine ülekaaluliste inimeste häbistamisele. 1990. aastateks oli kehapositiivsus arenenud ka muid kehasid arvestavaks. Kehapositiivsuse nn kolmanda laine alguseks peetakse 2010. aastate algust vastusena sotsiaalmeedia võidukäiguga ning seal levitatavate ebarealistlike keha- ja iluideaalidega.
Lehthelviksamblad

Lehthelviksamblad ("Jungermanniopsida") on klass taimi.
Savitalluksamblad

Savitalluksamblad ("Blasiopsida") on klass taimi.
Prooniksamblad

Prooniksamblad ("Fossombroniopsida") on klass taimi.
Helviksamblad

Helviksamblad ("Marchantiopsida") on klass taimi.
Pelliasamblad

Pelliasamblad ("Pelliopsida") on klass taimi.
Pellialaadsed

Pellialaadsed ("Pelliales") on lehthelviksammalde klassi kuuluv selts.
Edvin Anger

Edvin Fredrik Anger (sündinud 8. aprillil 2002) on Rootsi murdmaasuusataja.
Åsarna IK ridades võistlev Anger osales kuni 2022. aastani peamiselt juunioride võistlustel. Ta võitis 2020. aasta noorte taliolümpiamängudel Lausanne'is murdmaasuusatamises hõbemedali ja sprindis kuldmedali. Seal tuli ta ka 10 km klassikas seitsmendaks. 2020. aasta juunioride suusatamise maailmameistrivõistlustel Oberwiesenthalis tuli ta teatesõidus 12. ja sprindis üheksandaks. Samuti tuli ta 2020. aasta märtsis Rootsi juunioride meistriks 15 km ühisstardiga sõidus. Järgmisel aastal Vuokattis toimunud juunioride suusatamise MM-il saavutas ta 30 km ühisstardist sõidus 22. koha, 10 km vabasõidus 13. koha ning teatesõidus ja sprindis seitsmenda koha. Hooajal 2021-22 startis ta esimest korda Skandinaavia karikasarjas Falunis, kus sai sprindis kuuenda koha ning tuli Rootsi juunioride meistriks sprindis, 20 km ühisstardist sõidus ja 10 km vabatehnikasõidus. Tema parimad kohad 2022. aasta juunioride suusatamise maailmameistrivõistlustel Lygnas olid kuues koht sprindis ja viies koht teatesõidus. Saanud hooaja 2022-23 alguses Bruksvallarnas FIS-i võistlusel neljanda ja kolmanda koha, startis ta Rukal esimest korda maailma karikasarjas. Seal sai ta oma esimesed MK-punktid sprindi 12. kohaga. Ta osales 2023. aasta maailmameistrivõistlustel Sloveenias Planicas. Seni on tema maailma karikasarja parim tulemus olnud Norras Lillehammeris peetud individuaalsprindi neljas koht.
Proonikulaadsed

Proonikulaadsed ("Fossombroniales") on selts taimi.
Helviksamblalaadsed

Helviksamblalaadsed ("Marchantiales") on selts taimi.
Natalija Bogomolova

Natalija Bogomolova (vene keeles Наталия Эдуардовна Богомолова; 23. veebruar 1940 Moskva – 6. detsember 2023 Moskva) oli vene multifilmide kunstnik-animaator ja lavastaja.
Natalija Bogomolova töötas 56 aastat Sojuzmultfilmis. Kokku lõi ta kaasa üle 200 multifilmi juures. Nende seas on näiteks "Sinilind", "Karupoeg Puhh", "Koolivaheaeg Prostokvašinos", “Kiisuke Auh” jpt.
Nime eestistanute loend

Siin on loetletud isikuid, kelle nimi on eestistatud.
&lt;td&gt;
Niederhollabrunn

Niederhollabrunn on vald ("Marktgemeinde") Austrias Alam-Austria liidumaal Korneuburgi ringkonnas.
Rußbach

Rußbach on vald ("Gemeinde") Austrias Alam-Austria liidumaal Korneuburgi ringkonnas.
Sierndorf

Sierndorf on vald ("Marktgemeinde") Austrias Alam-Austria liidumaal Korneuburgi ringkonnas.
Spillern

Spillern on vald ("Marktgemeinde") Austrias Alam-Austria liidumaal Korneuburgi ringkonnas.
Riktsialaadsed

Riktsialaadsed ("Ricciales") on selts taimi.
Rasvasamblalaadsed

Rasvasamblalaadsed ("Aneurales") on selts taimi.
Púchov

Púchov (saksa keeles "Puchau", ungari keeles "Puhó") on linn Slovakkias Trenčíni maakonnas, Púchovi ringkonna halduskeskus.
Geograafiline asend.
Púchov asub Váhi jõe ääres, Tšehhi piirist 14 km kaugusel, Žilinast ligikaudu 32 km lääneedelas ja Trenčínist umbes 33 km kirdes.
Ajalugu.
Púchovit on esmamainitud 1243. aastal ühes kuningas Béla IV annetusdokumendis. 1649. aastal annetas Ferdinand III Púchovile laatade pidamise õiguse. 18. sajandil linna areng pidurdus, kuid olukord muutus 19. sajandi teisel poolel pärast raudteeühenduse loomist.
Majandus.
Púchov on tööstuslinn. Linnas asuvad autokummide tootjad Matador ning Continental AG ja rõivatootja Makyta.
Rahvastik.
Slovakkia 2021. aasta rahvaloenduse andmetel oli Púchovi elanikest slovakke 93,11%, tšehhe 0,72% ja mustlasi 0,1%. Rahvus oli teadmata 5,48%-l elanikest.
Juubulalaadsed

Juubulalaadsed ("Jubulales") on selts taimi.
Lehthelviksamblalaadsed

Lehthelviksamblalaadsed ("Jungermanniales") on selts taimi.
Stetteldorf am Wagram

Stetteldorf am Wagram on vald ("Marktgemeinde") Austrias Alam-Austria liidumaal Korneuburgi ringkonnas.
Soomikulaadsed

Soomikulaadsed ("Lepidoziales") on selts taimi.
Kammtupikulaadsed

Kammtupikulaadsed ("Lophocoleales") on selts taimi.
Kammtupikulised

Kammtupikulised ("Lophocoleaceae") on sugukond taimi.
Stetten (Alam-Austria)

Stetten on vald ("Gemeinde") Austrias Alam-Austria liidumaal Korneuburgi ringkonnas.
Lõhiksamblalaadsed

Lõhiksamblalaadsed ("Lophoziales") on selts taimi.
Paelsamblalaadsed

Paelsamblalaadsed ("Metzgeriales") on selts taimi.
Soomussamblalaadsed

Soomussamblalaadsed ("Pallaviciniales") on selts taimi.
Porellalaadsed

Porellalaadsed ("Porellales") on selts taimi.
Narmikulaadsed

Narmikulaadsed ("Ptilidiales") on selts taimi.
Sõõrikulaadsed

Sõõrikulaadsed ("Radulales") on selts taimi.
Udesamblalaadsed

Udesamblalaadsed ("Trichocoleales") on selts taimi.
Ripsikulaadsed

Ripsikulaadsed ("Blepharostomataceae") on lehthelviksammalde klassi kuuluv sugukond.
Stockerau

Stockerau on linn ("Stadtgemeinde") Austrias Alam-Austria liidumaal Korneuburgi ringkonnas.
Stockerau on suurim linn "Weinviertelis". Stockeraud kutsutakse ka "Lenaustadtiks" (Lenau linn), kuna Austria luuletaja Nikolaus Lenau veetis siin sageli aega oma vanavanemate juures.
Mugavusi.
Vaba aja veetmise võimalusi on erinevaid: tervisekeskus, kolme jõusaaliga spordikeskus, judo- ja lauatennise jõusaal, keeglirada ja jalgpallistaadion. Lisaks on seal sise- ja välistenniseväljakud.
Stockerau pakub kultuurikeskuses "Belvedereschlößl" mitmesuguseid näitusi, kontserte, ettelugemisi ja lauluõhtuid. Selle 16. sajandil ehitatud ja linnarahva poolt 1984. aastal taaselustatud lossi keldris asub linnaosamuuseum.
Stockerau ja Doonau vahel on suur mets nimega "Au".
Püha Coloman suri siin 1012. aastal märtrina ja teda tuntakse "Stockerau Püha Colomanina".
Transport.
Võttes arvesse selle suhteliselt väikest kaugust Viinist, teenindab Viini S-Bahni liin S3 iga pooltunni järel Viini, samuti iga tunni järel Hollabrunni. Piirkondlikud rongid sõidavad Viinist Retzi ja Znojmosse põhja pool ning Wiener Neustadti ja Payerbachi-Reichenausse lõuna pool.
Mezőberény

Mezőberény (saksa keeles "Maisbrünn", ungari keeles "Poľný Berinčok") on linn Ungaris Békési komitaadis Békési kreisis.
Geograafiline asend.
Mezőberény asub Ungari kaguosas Kesk-Doonau tasandikul, Rumeenia piirist 31 km kaugusel, Békésist ligikaudu 10 km loodes.
Ajalugu.
Küla on esmamainitud 1347. aastal ("Beren"). Aastatel 1514–1517 korraldasid aadlikud seal maakondlikke kokkutulekuid. 1566. aastal vallutasid Türgi väed küla. Vahepeal tühjaks jäänud küla hakati uuesti asustama 18. sajandil. 1723. aastal saabusid slovaki asunikud, 1725. aastal saksa asunikud ja 1731. aastal ungarlased ümberkaudsetest küladest ja naabermaakondadest. Raudteeühenduse sai Mezőberény 1858. aastal. Linnaõigused anti Mezőberényle 1872. aastal.
Rahvastik.
2001. aasta rahvaloenduse andmetel oli Mezőberény elanikest ungarlasi 91%, mustlasi 4%, slovakke 3% ja sakslasi 2%.
Aggsbach

Aggsbach on vald ("Marktgemeinde") Austrias Alam-Austria liidumaal Kremsi maaringkonnas. Aggsbachi on esmamainitud 1148. aasta dokumendis kujul "Accusabah".
Willendorfi Venus.
Tänapäeval on Aggsbach tuntud selle poolest, et Willendorfi asulast leiti Willendorfi Venus. Leitud kujuke asub Viini loodusmuuseumis, selle elusuuruses reproduktsioon aga Willendorfi väljal.
Paratekst

Paratekst on kirjandusteoreetiline termin, mis tähistab väliseid sõnumeid, mis teksti ümbritsevad, et aidata ära tunda kunstlikku narratiivi. Selline väline sõnum on nt määratlus "romaan" raamatu kaabel, sissejuhatus või sissejuhatav vormel "Elas kord". Paratekstid häälestavad ja suunavad lugejat. 
Termini võttis 1979. aastal kasutusele kirjandusteoreetik Gérard Genette.
Ryan O'Neal

Ryan O'Neal (20. aprill 1941 Los Angeles – 8. detsember 2023) oli Ameerika Ühendriikide filminäitleja.
Ryan O'Neali näitlejakarjäär sai alguse Rodney Harringtoni rolliga telesarjas "Peyton Place". 1970. aastal mängis ta Arthur Hilleri lavastatud filmis "Armastuse lugu", milles mängitud rolli eest nomineeriti ta parima meespeaosatäitja Oscarile ja Kuldgloobusele. Neist kahest ta kumbagi ei võitnud, aga võitis David di Donatello auhinna.
1974. aastal nomineeriti ta Kuldgloobusele rolli eest Peter Bogdanovichi filmis "Paberist kuu". Ryan O'Neal mängis filmis koos tol ajal 10-aastase tütre Tatum O'Nealiga. Tütar võitis rolli eest 1974. aastal parima naiskõrvalosatäitja Oscari, olles noorim Oscari-võitja läbi aegade, isale mängitud roll auhindu juurde ei toonud.
1975. aastal mängis ta nimitegelast Stanley Kubricku lavastatud filmis "Barry Lyndon".
Aastatel 2005–2017 mängis ta USA telesarjas "Kondid" Emily Deschaneli kehastatud nimitegelase doktor Temperance "Bones" Brennani isa Maxi.
2021. aastal sai Ryan O'Neal tähe Hollywoodi kuulsuste alleel.
Ryan O'Neal suri 82-aastaselt 8. detsembril 2023.
Isiklikku.
Tema isa oli stsenarist Charles O'Neal, ema näitleja Patricia Ruth O'Callaghan.
Ryan O'Neali esimene abikaasa oli aastatel 1963–1967 Joanna Moore. Sellest abielust sündisid tütar Tatum O'Neal ja poeg Griffin O'Neal, kes mõlemad on näitlejad. Tema teine abikaasa oli samuti näitleja Leigh Taylor-Young. Nende ühine poeg Patrick O'Neal on tuntud spordikommentaator. 
Aastast 1979 oli ta suhtes näitleja Farrah Fawcettiga. Suhtes sündis poeg Redmond James Fawcett O'Neal.
Korrutistüüp

Programmeerimiskeeltes ja tüübiteoorias on tüüpide korrutamise tulemuseks uus struktuurne tüüp. Sellise korrutustehte muutujad on tüübid ning korrutistüübi struktuuri määrab ära muutujate järjekord tehtes. Instants korrutistüübist säilitab tüüpide järjekorra, aga võib muidu sisaldada kõiki võimalikke väärtusi tüüpidest, millest ta koosneb. Korrutistüübi instantsi avaldis on ennik ning sellise avaldise tüüp on "enniku tüüpi" (ingl. "tuple type"). Tüüpide korrutis on kahe või enama tüübi otsekorrutis. Ühiktüüp on mitte ühegi tüübiga hulga korrutis.
Programmeerimiskeeltes on levinud kahte sorti korrutistüüpe:
Ühe konstruktoriga algebraline andmetüüp on isomorfne korrutistüübiga. Curry-Howardi vastavuse järgi vastavad korrutistüübid loogikas konjunktsiooniga. Korrutistüüpidel on vastavussuhe summatüüpidega.
Programmeerimiskeeltes.
Paljudel funktsionaalsetel programmeerimiskeeltel on algeline mõiste korrutistüübist. Näiteks korrutis tüübile "tüüp1", ..., "tüüpn" kirjutatakse "type1"codice_1...codice_1"typen" ML keeles ja codice_3"type1"codice_4...codice_4"typen"codice_6 Haskellis. Tärni codice_1 kasutatakse ML-i keeltes viitamaks sellele, et tegemist on korrutustehtega.
Imperatiivsete keelte hulgas on ennikud sisseehitatud näiteks Pythoni keelde, kus neil on Haskelliga sarnane vorm:
ennik = (42, "Tere Maailm", True, None)
Kirjed on saadaval paljudes programmeerimiskeeltes. Näiteks võib C++is olla lihtne kirjetüüp selline:
struct isik {
 int id;
 int vanus;
 std::string nimi;
Kulukoht

Kulukoht (kulukeskus, kuluüksus) on allüksus, töötaja, toiming või seade, millega seotud kulud kogutakse eraldi ja jaotatakse kulukandjatele. Kulukohtade lõikes peetav arvestus võimaldab aja jooksul teha vajadusel kindlaks (logistika)toimingute kulunorme. Kulude arvestamise ja analüüsimise käigus võib tekkida vajadus luua kuluarvestussüsteemi või -eelarvesse täiendavaid kulukohti. Uute kulukohtade loomine on otstarbekas siis, kui sellega on seotud märkimisväärsed ressursid ja ajakulu ning kulude eraldi arvestamisest põhjustatud lisakulud ei ületa saadavat efekti.
Kulukäitur

Kulukäitur on kuluarvestuses iga sündmus, mis põhjustab muutuse tegevuseks vajalike ressursside tarbimises, mõjutab toodete ja toimingute kvaliteeditaset või täitmisaega. Kulukäituri alusel jaotatakse kulusid ressursside vahel ja suunatakse neid toodetele ja tegevustele.
Ostu kogukulu

Ostu kogukulu (ingl.k. "Total Cost of Ownership; TCO") on summaarne kulu, mis sisaldab enne toote või teenuse ostmist, ostmise ajal ja pärast ostmist tehtud kulusid. Ostu kogukulu arvutatakse välja toote või teenuse omandamisel ja pärast omandamist tekkivad kulud. TCO kontseptsiooni alusel võib ostetud toote ja teenuse hind moodustada vaid osa selle ostuga seotud kogukulust. Ostu kogukulu kontseptsioon võeti kasutusele 1993 a. USA-s professor Lisa M. Ellrami poolt. 
Ostu kogukulu hulka kuuluvad toote ostuhind, ostmise kulud, veo- ja ekspedeerimiskulud, vastuvõtukulud laos, tollimine ja erinevad maksud (impordimaksud, aktsiisimaksud jne), hoiustamine, inventeerimine, varude hoidmise riskikulud, leppetrahvid tarnetega hilinemise eest, järeltarnete kulud, reklamatsioonide käsitlemise kulud, tagastuskulud, samuti ka administreerimis- ja arenduskulud jms kulud. 
Ostu kogukulu arvutamine põhineb loogilisel ning analüütilisel lähenemisel. Kõigepealt on vaja teha kindlaks kõik toote või teenusega seotud kulud. Seejärel on vaja arvutada ostupartii kulud ja pärast seda toote- või teenuseühiku kulud. Ostu kogukulu osakulud ja kuluelemendid taandatakse toote või teenuse ühikule, misjärel on neid hea kõrvutada, võrrelda ja otsustada, missuguselt tarnijalt tuleks hakata ostma või kellega jätkata koostööd ning kelle teenetest loobuda. 
Arvutamisel saavad nähtavaks kulud, mis ei kajastu otseselt soetuskuluna, vaid  lisanduvad toote ostuhinnale varjatult ja kaudselt. Sageli on need varjatud kulud väga suured ja äärmuslikul juhul võivad isegi ületada toote või teenuse muutuvkulu. kogukulu arvutamine on juhtimisarvestuse kontseptsioon ja praktika, mis aitab hanke- ja ostutöötajail teha tarnijate valikul põhjendatud otsuseid. Kogukulu arvutamise eesmärk on toote või teenuse ostmise tegeliku kulu mõistmine. See on kompleksne lähenemine, mille puhul määravad ostja ja/või tarbija, milliseid kulutusi peetakse kõige olulisemaks toote omandamisel, tarbimisel ja sellele järgneval utiliseerimisel.
Kulukandja

Kulukandja (ingl.k. "cost driver") on toiming, toode või teenus, mille tulemusena tekib kulu ja/või mis kutsub esile kulude muutumise. Kulukandja võib olla (logistika)toiming, protsess, või mingi füüsiline ühik, mis eeldab selle kulu eraldi väljatoomist. Kui eesmärk on omahinna saamine, on kuluobjektiks ja ühtlasi kulukandjaks enamasti toode või teenus.
Iga toimingu tarvis on vähemalt üks kulukandja, mis seob endaga konkreetse toimingu kulusid kõige paremini. Sobiv kulukandja seob toimingu sisendis ressursside kasutamise määra ja väljundis toimingu kulu võimalikult otseselt ja võrdelises sõltuvuses.
Nii näiteks on logistikas hoiustamise toimingu kulukandjaks hoiustatava kaubaühiku ruumala, samas võib transportimisel olla selleks kaal. Ostutellimuse tegemisel on kulukandjaks enamasti ostuarve artiklirida, varude haldamisel aga tootenimetus sortimendis.
Lepinguvälised kulutused

Lepinguvälised kulutused (ingl. k. "maverick spend") on hangete, ostude ja tarnijatega seotud kulutused, mis on tekkinud enamasti põhjusel, et organisatsioonis pole järgitud ostupoliitikaid ja hangete ning ostude protseduurireegleid. Lepinguvälised kulutused tekivad alati siis, kui ostuõigusega töötajate poolt eiratakse teadlikult või teadmatusest hankeprotsessi reeglistikku või varem kokku lepitud hanketingimusi. 
Sageli jäävad ettevõttes soodsad hanketingimused kasutamata ja selle asemel minnakse kergema vastupanu teed eelistades tarnijaid, kellelt ollakse harjutud ostma. Enamasti on tegemist kaudsete hangete ja ostudega, millega ei tegele ostuosakond, vaid muude allüksuste töötajad. Tavaliselt toob taoline praktika endaga kaasa organisatsioonile suuremad hanke- ja ostukulud, kui need võiksid olla ostupoliitikate ja protseduurireeglite olemasolul ja nende järgimisel. 
Tüüpiliselt tehakse lepinguväliseid kulutusi ja tekivad lepinguvälised kulud järgmistel põhjustel:
Kuveidi-Najdi sõda

Kuveidi-Najdi sõda oli sõda, mis puhkes pärast esimest maailmasõda ning kestis aastatel 1919–1920. Sõda puhkes, kuna Ibn Saud tahtis Kuveiti annekteerida. Konflikt kasvas sõjaks Kuveidi ja Najdi vahel ning hukkus sadu kuveitlasi. Kogu sõda koosnes vahepealsetest piirikokkupõrgetest aastatel 1919–1920.
Pärast sõda kehtestas Ibn Saud aastast 1923 Kuveidile kaubandusblokaadi, mis vältas aastani 1937. Saudide sõjalise ja majandusliku agressiooni eesmärgiks oli võimalikult suur osa Kuveidist endale saada. Aastal 1922 toimunud Uqairi konverentsil pandi kahe naaberriigi piirid paika, konverentsil Kuveidi esindajat ei olnud. Pärast konverentsi jätkusid Najdi sanktsioonid ning Saudid korraldasid Kuveiti vahel ka haaranguid.
Sõja eellugu ja käik.
Aastal 1913. vallutas Riyadhi emiir Abdulaziz Al-Saud (Ibn Saud) Osmanite Riigilt Najdi sandžaki ning Kuveidi Emiraadi uueks naaberriigiks sai sinna rajatud Najdi ja Hasa Emiraat. Samal aastal sõlmitud Inglise-Osmani konventsiooni järgi pidi Kuveidi piir ulatuma Kuveidi ligi 200 km lõunasse Manifani, kuid laienema hakanud saudid seda piiri ei tunnustanud.
Aastal 1919 tahtis šeik Salim Al-Mubarak Al-Sabah Kuveidi linnast lõunasse ehitada kaubanduslinna. See tekitas Najdi ja Kuveidi vahel diplomaatilise kriisi, mille lahendas Suurbritannia. Šeik Salim oli sunnitud plaanist loobuma.
Aastal 1920 tahtis Ibn Saudi Ikhwani sõjavägi endale Lõuna-Kuveiti kindlust rajada ning puhkes Hamdhi lahing, kus osales 2000 Ikhwani võitlejat, 100 Kuveidi ratsaväelast ning 200 Kuveidi jalaväelast. Kuus päeva kestnud lahingus kandsid mõlemad pooled raskeid kaotuseid. Ikhwan oli võidukas ning jätkus Jahra lahinguna Punase kindluse all.
Jahra lahingus ründas 3000–4000 Ikhwani võitlejat Faisal al-Duwaishi juhtimisel Punast linnust, mida kaitses umbes 1500 kuveitlast. Ikhwan piiras kindluse ümber ning Kuveidi Šeigiriigil oli selg vastu seina: kui Punane kindlus oleks kaotatud, saanuks Ibn Saud Kuveidi takistusteta annekteerida.
Ikhwani esimene rünnak õnnestus tõrjuda ning šeik Salim ja al-Duwaish asusid läbi rääkima. Al-Duwaish nõudis Kuveidi vägede kapituleerumist ning ähvardas uue rünnakuga. Kuveidi kaupmehed veensid Salimi brittidelt abi paluma. Suurbritannia saatis appi lennukid ning kolm laeva, mis pani Ikhwani taganema.
Pärast lahingut esitas Ikhwan Kuveidile oma nõudmised: Kuveit pidi välja saatma kõik šiiidid, vastu võtma Ikhwani vahhabismi doktriini, kuulutama türklased ketseriteks, keelustama suitsetamise ja prostitutsiooni ning lammutama Ameerika Ühendriikide poolt rajatud misjonihaigla.
Tagajärjed.
Aastal 1922 sõlmitud Uqairi lepinguga pandi paika Kuveidi-Saudi Araabia piir ning Kuveidi lõunapiirile tekitati umbes 5180 km2 suurune Saudi Araabia-Kuveidi neutraalne tsoon.
Vincent Cassel

Vincent Cassel (sünninimi Vincent Crochon; sündinud 23. novembril 1966 Pariisis) on prantsuse näitleja. 
Tema läbimurre tuli Mathieu Kassovitzi filmiga "Viha" ("La Haine"; 1995), mille eest sai ta kaks Césari nominatsiooni.
Ta on veel teinud ka filmides nagu näiteks "Ümberpööramatu" ("Irréversible"; 2002), "Oceani kaksteist" ("Ocean's Twelve"; 2004, "Oceani kolmteist" ("Ocean's Thirteen"; 2007), "Lubadused idast" ("Eastern Promises"; 2007), "Must luik" ("Black Swan"; 2010), "44. laps" ("Child 44"; 2015) ja "Jason Bourne" (2016), samuti telesarjas "Läänemaailm" ("Westworld"; 2020). Roll kaheosalises filmis "Mesrine" tõi talle 2009. aastal parima meespeaosatäitja Césari.
Isiklikku.
Ta on prantsuse näitleja Jean-Pierre Casseli ja ajakirjaniku Sabine Litique poeg. Tema vend Mathias on räppar nimega "Rockin' Squat" grupis Assassin. Tema poolõde Cécile Cassel on ka näitleja.
Ta oli aastatel 1999–2013 abielus Monica Bellucciga ning neil on kaks tütart Deva (sündinud 2004) ja Léonie (sündinud 2010).
Ekstensionalism

Extensionalism on keelefilosoofias, loogikas ja semantikas mudel, et kõik keeled (või vähemalt kõik täppiskeeled) on (või peaksid olema) lõplikus analüüsis laiendused. See tähendab, et:
Mudel on reduktsionimi vorm ja empiirilise induktiivse metoodika rakendamine tähenduse probleemile. Mudel põhineb G. Frege, A. Tarski ja R. Carnapi klassifikatsioonidel.